Кожевников утарында, һуңынан Усихала, ихтилал пландарын тикшереү дауам итә, Яйыҡ казактары элекке 12 ғәскәри байраҡтарын алып киләләр, улар 1772 йылғы ихтилалдан һуң йәшерелеп һаҡланған, яңы байраҡтар әҙерләү өсөн туҡымалар алдырыла (ебәк, бауҙар һәм башҡалар). Указдар төҙөү өсөн уҡымышлы кеше лә табылаxa0— 1772 йылғы ихтилалда ҡатнашҡан Яков Почиталиндың улыxa0— Иван Почиталин. Ошонда, утарҙа, Пугачев, ныҡышмалы һорашыуҙарҙан һуң, Зарубин, Караваев һәм Шигаевҡа батша булмауын сисеп һала. Зарубин быға яуап итеп барыһы исеменән : «…вить-де мне в том нужды нет: хоша ты и донской казак, только-де мы уже за государя тебя признали, так тому-де и быть»,xa0— ти. Ғәскәрҙә үҙен «Петр III» исеме аҫтында йөрөтөүсе кеше килеп сығыуы тураһында хәбәр алғас, подполковник И.xa0Д.xa0Симонов уны тоттороу өсөн ике команда ебәрә. 8 сентябрҙә Пугачёв үҙенең көрәштәре менән Толкачёв утарына күсә. 1773 йылдың 13 сентябрендә Пугачёв казактарҙы ихтилалға ылыҡтырыу буйынса Яйыҡ ҡаласығына килгәнендә Т. Мясников йәшермәйенсә «батша» тураһында һөйләй һәм һиҙмәҫтән уның йәшенгән урынын телгә ала. 15 сентябрҙә комендант канцелярияһына ошаҡ килә, Караваев ҡулға алына, шул уҡ көндө комендант Симонов старшина М.xa0М.xa0Бородиндың эҙәрлекләү командаларын далаға йүнәлтә. 16 сентябрҙә Пугачёвты иҫкәртеп өлгөрәләр. Был ваҡытҡа заговорсыларҙың төп өлөшө формалаша: И.xa0Н.xa0Чика-Зарубин, В.xa0С.xa0Коновалов, И. Я Почиталин, С. А. һәм С.xa0В.xa0Кожевниковтар, В.xa0Я.xa0Плотников, А. Т. һәм К.xa0Т.xa0Кочуровтар, Иҙәркәй Баймеков, Т.xa0Г.xa0Мясников, М.xa0А.xa0Кожевников, Д.xa0С.xa0Лысов, К.xa0И.xa0Фофанов, Баранға Мостаев, В.xa0А.xa0Кшинин, Сюзюк Малаев, Ураҙгилде Аманов, Ф.xa0А.xa0Чибикеев, Балтай Иҙәркәев, М.xa0В.xa0Чернухин, П.xa0П.xa0Толкачев, тағы ла Яйыҡ ҡаласығындаxa0— М.xa0Г.xa0Шигаев, Я.xa0Ф.xa0Почиталин.